CELEX: 31986R1626
Language: el
Date: 1986-05-06
Title: Κανονισμός (ΕΟΚ) αριθ. 1626/86 του Συμβουλίου της 6ης Μαΐου 1986 για την τροποποίηση του κανονισμού (ΕΟΚ) αριθ. 3309/85 για τη θέσπιση των γενικών κανόνων σχετικά με την περιγραφή και την παρουσίαση αφρωδών οίνων και αεριούχων αφρωδών οίνων

Avis juridique important

|

31986R1626

Κανονισμός (ΕΟΚ) αριθ. 1626/86 του Συμβουλίου της 6ης Μαΐου 1986 για την τροποποίηση του κανονισμού (ΕΟΚ) αριθ. 3309/85 για τη θέσπιση των γενικών κανόνων σχετικά με την περιγραφή και την παρουσίαση αφρωδών οίνων και αεριούχων αφρωδών οίνων  

Επίσημη Εφημερίδα αριθ. L 144 της 29/05/1986 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 1626/86 ΤΟΥ ΣΥΜΒΟΥΛΙΟΥ  της 6ης Μαΐου 1986  για την τροποποίηση του κανονισμού (ΕΟΚ) αριθ. 3309/85 για τη θέσπιση των γενικών κανόνων σχετικά με την περιγραφή και την παρουσίαση αφρωδών οίνων και αεριούχων αφρωδών οίνων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 54 παράγραφος 1,  την πρόταση της Επιτροπής (3),  τη γνώμη του Ευρωπαϊκού Κοινοβουλίου (4),  τη γνώμη της Οικονομικής και Κοινωνικής Επιτροπής (5),  Εκτιμώντας:  ότι η οδηγία 79/112/ΕΟΚ του Συμβουλίου της 18ης Δεκεμβρίου 1978 περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή καθώς επίσης και τη διαφήμησή τους (6), όπως τροποποιήθηκε τελευταία από την οδηγία 86/197/ΕΟΚ (7), προβλέπει την εισαγωγή της αρχής της υποχρεωτικής μνείας του κτηθέντος αλκοολικού τίτλου όλων των αλκοολούχων ποτών· ότι, αφετέρου, στο άρθρο 10α προβλέπει τον καθορισμό, με ειδικές διατάξεις, των λεπτομερειών κατά τις οποίες δηλώνεται ο κατ' όγκον αλκοολικός τίτλος στην επισήμανση των προϊόντων που υπάγονται στις κλάσεις 22.04 και 22.05 του κοινού δασμολογίου·  ότι ο κανονισμός (ΕΟΚ) αριθ. 3309/85 (8) ορίζει ότι, μεταβατικώς, είναι προαιρετική η ένδειξη του αλκοολικού τίτλου, προβλέποντας ωστόσο ότι τα κράτη μέλη μπορούν να την καταστήσουν υποχρεωτική· ότι, σύμφωνα με τον προαναφερόμενο κανονισμό, το Συμβούλιο πρέπει να αποφασίσει, πριν από τις 31 Αυγούστου 1987, περί του οριστικού κοινού καθεστώτος σχετικά με την ένδειξη του κατ' όγκον αλκοολικού τίτλου των αφρωδών οίνων και των αεριούχων αφρωδών οίνων μετά την ημερομηνία αυτή·  ότι η ενημέρωση για τον κτηθέντα κατ' όγκον αλκοολικό τίτλο των αφρωδών οίνων και των αεριούχων αφρωδών οίνων φαίνεται αναγκαία για να περιγραφεί στην επισήμανση η φύση του προϊόντος και να διευκολυνθεί έτσι ο καταναλωτής να επιλέξει· ότι είναι, λοιπόν, σκόπιμο να προβλεφθεί ότι θα δηλώνεται υποχρεωτικά για τα εν λόγω προϊόντα ο κτηθείς κατ' όγκον αλκοολικός τίτλος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3309/85 τροποποιείται ως εξής:  1. Στο άρθρο 3 παράγραφος 1 δεύτερο εδάφιο, η ημερομηνία «31 Αυγούστου 1987» αντικαθίσταται από την ημερομηνία «30 Απριλίου 1988».  2. Στο άρθρο 3 παράγραφος 1:  α) το πρώτο εδάφιο συμπληρώνεται με το ακόλουθο στοιχείο:  «δ) του κτηθέντος κατ' όγκο αλκοολικού τίτλου ανάλογα με λεπτομέρειες εφαρμογής που πρόκειται να καθοριστούν»·  β) το δεύτερο και τρίτο εδάφιο καταργούνται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Το άρθρο 1 σημείο 1 εφαρμόζεται από την ημέρα έναρξης ισχύος του παρόντος κανονισμού, το δε άρθρο 1 σημείο 2 από την 1η Μαΐου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαΐου 1986.  Για το Συμβούλιο  Ο Πρόεδρος  P. H. van ZEIL  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. C 120 της 5. 5. 1983, σ. 3.  (4) ΕΕ αριθ. C 177 της 19. 3. 1984, σ. 146.  (5) ΕΕ αριθ. C 358 της 31. 12. 1983, σ. 59.  (6) ΕΕ αριθ. L 33 της 8. 2. 1979, σ. 1.  (7) Βλέπε σ. 38 της παρούσας Επίσημης Εφημερίδας.  (8) ΕΕ αριθ. L 320 της 29. 11. 1985, σ. 9.